Document ID: 31992R2159

ΚΑΝΟΝΙΣΜΟΣ (ΕΟΚ) αριθ. 2159/92 ΤΟΥ ΣΥΜΒΟΥΛΙΟΥ της 23ης Ιουλίου 1992 περί χρηματοδοτήσεως των δαπανών για την κατάρτιση και ενημέρωση του ελαιοκομικού μητρώου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 154/75 του Συμβουλίου της 21ης Ιανουαρίου 1975 περί καταρτίσεως ελαιοκομικού μητρώου στα κράτη μέλη παραγωγής ελαιολάδου (1), και ιδίως το άρθρο 3 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 154/85 προβλέπει να διατίθεται για τη χρηματοδότηση της κατάρτισης του ελαιοκομικού μητρώου, μέρος της ενισχύσεως στην παραγωγή που χορηγείται στους ελαιοκαλλιεργητές για ορισμένο διάστημα-
ότι, στην περίπτωση κατά την οποία οι ως άνω κρατήσεις δεν επαρκούν για την κάλυψη των εν λόγω δαπανών, στο άρθρο 3 παράγραφος 4 του ίδιου κανονισμού προβλέπεται η δυνατότητα άλλων κρατήσεων για την κάλυψη των υπόλοιπων δαπανών-
ότι τα ποσά των μέχρι σήμερα κρατήσεων αποδεικνύονται σε μεγάλο βαθμό ανεπαρκή για να εξασφαλίσουν τη χρηματοδότηση της κατάρτισης και ενημέρωσης του ελαιοκομικού μητρώου-
ότι θα πρέπει να προσδιοριστούν καταλλήλως τα ποσοστά της ενισχύσεως στην παραγωγή που θα διατεθούν κατά τις προσεχείς περιόδους εμπορίας για τη χρηματοδότηση αυτών των δαπανών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τους σκοπούς της χρηματοδότησης των δαπανών κατάρτισης και ενημέρωσης του ελαιοκομικού μητρώου, οι αρχές των ελαιοπαραγωγών κρατών μελών οι αρμόδιες για την καταβολή της προβλεπόμενης ενίσχυσης, στο άρθρο 5 του κανονισμού αριθ. 136/66/ΕΟΚ (2), μειώνουν κατά 2,4 %, κατά τη στιγμή της καταβολής, το ποσό της ενίσχυσης που καταβάλλεται κατά τις περιόδους εμπορίας 1992/93 έως 1997/98.
Άρθρο 2
Ο παρών κανονισμός αρχίζει να ισχύει την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1992.

Labels: 19
6